CELEX: 62008FN0010
Language: el
Date: 2008-01-21 00:00:00
Title: Υπόθεση F-10/08: Προσφυγή της 21ης Ιανουαρίου 2008 — Aayhan κ.λπ. κατά Ευρωπαϊκού Κοινοβουλίου

8.3.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 64/70
            
         Προσφυγή της 21ης Ιανουαρίου 2008 — Aayhan κ.λπ. κατά Ευρωπαϊκού Κοινοβουλίου
   (Υπόθεση F-10/08)
   (2008/C 64/116)
   Γλώσσα διαδικασίας: η γαλλική
   Διάδικοι
   
      Προσφεύγοντες: Laleh Aayhan (Στρασβούργο, Γαλλία) κ.λπ. (εκπρόσωπος: R. Blindauer, δικηγόρος)
   
      Καθού: Ευρωπαϊκό Κοινοβούλιο
   Αντικείμενο και περιγραφή της διαφοράς
   Ακύρωση της αποφάσεως του Ευρωπαϊκού Κοινοβουλίου της 25ης Οκτωβρίου 2007 περί απορρίψεως της διοικητικής ενστάσεως που άσκησαν οι προσφεύγοντες στις 21 Ιουνίου 2007 προκειμένου να επιτύχουν τον επαναχαρακτηρισμό όλων των συμβάσεων ορισμένου χρόνου που τους συνέδεαν με το θεσμικό αυτό όργανο ως μίας μόνο συμβάσεως αορίστου χρόνου
   Αιτήματα των προσφευγόντων
   Οι προσφεύγοντες ζητούν από το Δικαστήριο Δημόσιας Διοίκησης:
   
               —
            
            
               να ακυρώσει την από 25 Οκτωβρίου 2007 ρητή απορριπτική απόφαση του Γενικού Γραμματέα του Ευρωπαϊκού Κοινοβουλίου, αρμόδιας αρχής για τους διορισμούς ΑΔΑ επί διοικητικής ενστάσεως που έλαβε στις 27 Ιουνίου 2007 το Κοινοβούλιο·
            
         
               —
            
            
               να κρίνει όλες τις συμβάσεις ορισμένου χρόνου που συνέδεσαν τους προσφεύγοντες με το Ευρωπαϊκό Κοινοβούλιο ως μία μόνο σύμβαση αορίστου χρόνου παρατεινόμενη πέραν της 1ης Ιανουαρίου 2007·
            
         
               —
            
            
               να επανενσωματώσει όλους τους προσφεύγοντες με σύμβαση αορίστου χρόνου στην υπηρεσία του Ευρωπαϊκού Κοινοβουλίου·
            
         
               —
            
            
               να χορηγήσει σε καθέναν από τους προσφεύγοντες, για το σύνολο των χρονικών περιόδων που εργάστηκαν από την έναρξη της απασχολήσεώς τους την αποζημίωση που αντιστοιχεί στο δικαίωμά τους άδειας μετ' αποδοχών, το οποίο απέκτησαν με την εργασία τους·
            
         
               —
            
            
               να λάβει υπόψη το γεγονός ότι οι προσφεύγοντες θεωρούν την απόφαση της 20ής Απριλίου 2007 ως απόρριψη ενστάσεως και ότι έχουν ήδη προσφύγει στο Δικαστήριο Δημόσιας Διοίκησης.